# Appendix B: Information Letter- Chichewa

**Mau Oyamba**

Moni – Ine dzina langa ndi ……………………... Ndachokela ku sukulu ya ukachejede ya Poletekiniki (Polytechnic). Tikupanga kafukufuku wokhuzana ma Dayijesta a Bayogasi (Biogas Digesters). Pamene mukuona kuti simunamvesetsa, chonde funsani ndipo ndikufotokozerani. Ngati muli ndi mafunso ena mutha kundifunsa pamapeto kapena mutha kumufunsa nzanga amene tikupanga nafe limodzi kafukufukuyu.

**Cholinga cha kafukufuku**

Cholinga cha kafukufukuyu ndikufuna kumvetsa zifukwa zimene zimapangisa zitukuko zama bayogasi ang`onoang`ono kuchitabwino komanso kulephera ku Malawi kuno.

**Ndondomeko ya Kafukufuku**

Kafukufukuyu adzafusa mafuso okhuza luntha lanu pakagwiridwe ntchito kama dayijesta a bayogasi. Komanso tizaunika makhalidwe, machitidwe ndi upangiri wa bayijesta.

**Kasankhidwe ka Anthu Otengapo Mbali**

Mwasankhidwa kuti mutengepo mbali pa kafukufuku ameneyu chifukwa m’magwiritsa ntchito kapena muli ndi bayijesta ya biyogasi.

**Kutengapo mbali modzipeleka**

Kutengapo mbali pa kafukufuku ameneyu ndi kwa modzipeleka ndi mosakakamiza. Mutha kusankha kutengapo mbali kapena kusatengapo mbali pakafukufuku ameneyu. Mukasankha kusatengapo mbali palibe chimene chitasinthe. Muli ndi ufulu okana kuyankha funso limene simungakwanitse ndikupita ku funso lina.

**Kutalika kwa kafukufuku**

Mafuso amenewa atenga pafupifupi mphindi makumi atatu. Kuona magwiridwe ntchito kutenga ola limodzi.

**Chenjezo**

Muli ndi ufulu okana kuyankha funso kapena kusiya kutengapo mbali pa kafukufuku ameneyu ngati mukuona kuti funso kapena mafunso akukhudza kwambiri inuyo ngati munthu kapenanso sakukusangalatsani.

**Malipiro**

Simupatsidwa kenakalikonse potengapo mbali pa kafukufuku ameneyu.

**Kafalitsidwe ka Zotsatira za Kafukufuku**

Zotsatira zakafukufuku ameneyu zidzapelekedwa kwa otenga mbali. Pamapeto pake zotsatirazi zidzatsindikizidwa mumabuku kuti enanso azakhale ndi mwayi wophunzira kuchokela mu kafukufuku ameneyu.

**Woyankhula Naye Ngati Muli ndi Mafunso Oonjezera**

Ngati muli ndi mafunso mutha kufunsa panopa kapena nthawi yina. Ngati mukufuna kufunsa nthawi yina mutha kulumikizana ndi: Jonathan Kwangulero waku poletekiniki pa lamya: +265 88 884 4488 kapena +265 99 748 7171.

Kafukufukuyu anaunikidwa ndi kuvomelezedwa ndi bungwe limene limateteza anthu otengapo mbali pakafukufuku pazovuta zina zilizonse (NHSRC). Ngati mukufuna kudziwa zambiri pa izi mutha kuyankhula ndi Ms. Yolanda Mwanza pa lamya: +265 88 075 9370